6

ISIGIDIMI SAMAXOSA, FEBRUARY 4, 1871.

yokunga angasindisa abo bantu. Ababa- nga baninzi abangalilanga akuti U-M. Philipoteau Umongameli we Sedan ayigqibe inteto yake ngalamazwi ati “ Akunakwenzeka ngandlela yimbi ngapandle kweyokuba U-Tixo abavuze bonke abanje ngawe, abade bafa ngenxa yotando lwabo, nokusebenzela kwabo abanye. Asinagunya yinina ukuba sikuqinise pambi kwayo lentlanganiso ingaka ukuti, ubufumene ubomi obungapeliyo pezulu, ekubeni ubube unobudala obuminyaka ima 28 ngenxa yokunga ungasiza abanye abantu ? Langa elilizwe letu, lisezintsizini, alinge- hlale xesha lide, lingamfumananga ofane- le imisebenzi ebisenziwa nguwe “ gqira elimnyama elilungileyo.” Bota, Dr. Davis! Bota, yanga Inkosi ingasinika ukuba isipelo setu siyelele kwesako.”

Siyamkumbula U-Dr. Davis esafunda kwisikolo esikulu sase Glasgow kwimi- nyaka emitandatu edluleyo. Ubeyindodana ebuso bucacileyo, ipapile, itandeka. Ngeloxa abazali bake bebehlala E-Barbadoes. Xa atyelele kuti E-Glasgow, apo besihlala kona, besingacingi ukuba hlelinje kanti seleza kuwuqala umsebenzi wake, aze alifumane E-France incwaba lake. Ewe ngokwenene wohlala ekunjulwa kumazwe ngamazwe. Kukumazi esimazi ngako, oko ebesafunda, singatslio ukuti kulenteto imncoma kunene, yomongameli wase Sedan, akuko nto icasene nesimilo sake. Imilo yake mayibe ibiluhlobo olu- lodwa, ifanele nokubongwa ukude atsha- tshele kubo obubuninzi bembandezelo, buhlele I-France, xa intliziyo zabantu zizele zintsizi.

Siwubeka kuni nonke madodana ase Africa afundileyo umzekelo ka Dr. Davis ukuba ulandelwe. Yigqaleni into ebepi- lele yona, *ukuhlala, elungele ukuzikanyeza ngenxa yabanye* naniya kufumana ukuba leyo yiyona ndlela isingisela ekubeni nibe nonisebenzi, noyolo. Inyembezi zama- hlwempu, nemibulelo yawo yosizi, zizona nto zisisikumbuzo esinobom emntwini. olungileyo. Natike siti, nje ngompati we Sedan lowo, “Bota Dr. Davis! Bota, yanga Inkosi ingasinika ukuba isipelo setu siyelele kwesako.”

AMAKULU AMATATU EPONTI

ASHIYELWE ABAFUNDI E-LOVEDALE INSTITUTION
NGUMFAZI OMNYAMA.

Waye liqeyakazi, eligazi lixubileyo kodwa, esazeka apa kuti ngegama elingu Old Catherine (U- Katreni Omdala). Igama lake lalingu Catherine Eckhardt. Akuko nto zininzi zaziwayo ngaye ebu- ncinaneni bake, kupela ukuba wakulela E-Graafel Reinet. Mhlaumbi wayeqashwe Bulu litile; ekubonakala ke ukungati ebuntombini bake waya nenkosi yake E-Kapa, apo ibidla ngokuya kona iminyaka yonke, betwele iziqamo zemiti, nezikumba, nezinye intwana-ntwana zabalimi, beya kutenga ukutya kwabo kwalomnyaka. Le yayiseyimihla yakudala E-Koloni, mayela nonyaka we 1810 ne 1812.

Ama Ngesi aqala ukufika E-Bayi ngonyaka we 1820. I-Bayi oko belisebumqubara; nendlwana ezinqukuva zimbalwa, zakiwe entlabatini, inani labantu lingamashumi amatatu anesihlanu. Elama Scotch iqela lali petwe ngu Thomas Pringle, imbongi yokuqala eyazekayo E-Africa apa. Wa­ya neloqela lake kwa Ngcwama. U-Catherine waqeshwa nguye U - Pringle lowo. Ngemini zecawa U-Mr. Pringle ubeya enze imibe- desho kunye nabantu bake. Kungati ke mhlaumbe abe wazizuza ngeloxa imvo zokuqala zobukristu, abe kanjalo wabaptizeshwa ngeloxa, xa umfundisi waye senokufumaneka.

Kwati kwakumiwa E-Katala waya kona U- Catherine, esand’ ukutshata nendodana ebikwa li Lawo, egazi likwaxubileyo njengaye. Yahla yabuba indoda leyo, yamshiya umhlolokazi enom- ntwan’oyintombi emnye. Emveni koku waba ngumntu ozinzileyo, owati nokuze ake ange uyahambahamba, kwaku ngemfazwe ye 1846. Kwiminyaka ke emashumi mabini anesihlanu elandela oko, waba kuseloko elapa, epantsi kogcino Iwalendawo, ete nakuba ebenendlu yake wayehleli elunge nayo.

E-Katala apo indoda yake yayipiwe umhlatyana. Emveni kwalemfazwe yokugqibela ye 1850 waya unqaba ngakumbi umhlaba ngenxa yedlelo owa- wunalo. Lomhlaba ka Catherine ke watengiswa kwindoda ebekekileyo, yarola ama £400. Kwasa- lake siqendwana esamana simngenisela iponti zontandatu ekulwini, ebe zimanake uku’rolwa iminyaka yonke. Sekuyiminyaka elishumi kwe- nzekayo oko.

Wati akuyizuza lomali wanqwenela nto mbini, Eyokuqala yaba kukuba ahlale yedwa azeke abe nokonwaba okungapezu koko abeke enako. Wa- kelwa indlwana kwakufupi nomzi lo. Wahlala kuyo londlwana lada lalixesha lokufa kwake. Into yesibini yayi kulungiselela ilifa angati alishiye. Waya kufuna icebo ngalondawo kumfundisi wake wangapambili, U-Rev. W. B. Thomson, naku Mr. Weir. Akuko namnyeke kubo owamvelisela eliqmga wayenza ngalo impahla yake. Kuyinto engumangaliso ke ukude ihlwempukazo lomfazi lingafundanga lona liyipate ngoluhlobo

imali yalo, efike kuma £300, xa sekubatalwe into zonke. Lemali ishiyelwe ukuze izale eyakubazi Bur- sary zabafunda kwi Lovedale Institution, bengama Lawo, nokuba nga Maxosa, nokuba ngama Mfengu. Abaya kuyizuza boke babekwe elugqatsweni. Abaya kugqatswa boba ngabancomekayo kuba- fundisi babo, izeke izuzwe ngobakupileyo ngoku- funda. Woyizuzake lomntu lomali ngexa asese Lovedale Institution kube kupela, naxa asazipete kakuhle. Kodwake nokuba kutenina akuyikuti emnye ayizuze iminyaka ide ibe ngapezu kwesihlanu.

Lomsebenzi ke, unje ukubawodwa kwawo kuba- fazi abanje ngaye, wawenzakwange 1860; kanti noko akuko mntu kuti apa waka wamva eteta ngento ayenzileyo. Kubonakala ukuba waye seleyigqibile londawo entliziweni yake.

Besisazeka kakulu apa isimilo sake kuba waye- seleminyaka imashumi mabini anesihlanu elapa. Njengokuba sinjalo sonke, wayengafezekile. Indawo abebutataka kuyo, yedla ngokuti ibeko futi elizweni ngokukodwa kubantu abomeleleyo nabapapileyo. Into ke enje ngokuxutywa kwodongwe nobuhle begolide esiyifumana kulomifanekiso yopezulu ikulomhlaba, eseyite kodwa yancoliswa. U-Old Cathrine, ‘ebutsheni bake kwanasebudaleni, ubengumntu onomsindo kakulu, obuhle ubonakale xa angati woniwe ngabanye, xa mhlaumbi into engayiqondi kakuhle. Kodwake xa sesiziquka zonke ezinye izinto singati, ubengumfazi onengqondo, noko anomsindo, okutembeka kungenandawo, eyilondoloza ngokungamandla impahla yabanye abantu, kwaneyake. Ekukwazini ukugcina impa­hla yake, sibona ukuba waye ahlukile kwamanye amalawo kuba engabantu abucita kunene.

Ngemini zokuqaleka kwale Institution, oko abeza emfundweni bebesambata iminweba, nengubo zegnsha, ubesiti U-Cathrine alicite ixeshana analo ekubatungeleni ingubo. Wafundisa into eninzi yentombi zama Xosa imisebenzi yabantu abafundileyo. Ngexesha lesifo ube ngumondlikazi obubele bukulu kwabamhlope nakwabamnvama, ohleli evuma ukuya kumnceda omnyama nokuba selevuswa ebusuku. Abahedeni base Africa, mhlaumbe nabezinye indawo, bayasoyika isidu- mba somntu ofileyo, ke kuti ukuze kupele oko, ibe Igospel iselinike ukukanya ngako ukungafi, nangobom, nokufa. Lomfazi yena ubengenakoyika kunjalo, ubekolisa ngokubizwa ke ngoko xa ukufa kufikayo kwezo zindlu zabangamahlwempu, ngokute nqi.

Ngentsuku zake zokugqibela ubehlala ebande- zelekile. Wazitwala ezontlungu zake ngenyamezelo enkulu noko zahlala ixesha elide, intoke leyo efike ikanye ngakumbi ngokumalunga naye xa siyitelekisa nomsindo wake nokudiamka kwake.

Xa kaloku selelindele ukufa ubehlala eteta ngesimo sentliziyo yake, esiti itemba lake yena liku Msindisi, nokuba uzishiyele elugcinweni lwake, nokuba kusekufenina nokuba kusekupileni, esiti kanjalo zonke intlungu zake zimfanele ukuba abe nazo. U-Msindisi wake wamvela ubunzima